Ինքը՝ Ալբերտը այդ գործով չի զբաղվում. Լարվածությունն ու նյարդային ցնցումները նրան հակացուցված են: Ապրիլյան քառօրյա պատերազմը դիմագրաված, սակայն դրանից ամիսներ անց Հադրութում իր իսկ սպայի կողմից գլխի ծանր վիրավորում ստացած նախկին զինծառայող՝ 22-ամյա Ալբերտ Դալլաքյանը դեպքի առթիվ «Սիվիլնեթ»-ի հետ զրույցում պատմել էր հետևյալը. «Դեպքը եղել ա բլինդաժում: Ես պառկել եմ, որ հանգստանամ, ինքը մտել, կրակել ա իմ վրա: Ասում են՝ էտի խաղ ա, բայց էդքան էլ նման չի էդ խաղերին. Բլինդաժում ինքը իրավունք չունի զենքով մտնի, իմ վրա զենք պահի»: